રઘુરામ રાજને યુપીએ સરકારની સાથોસાથે બેંકોને પણ એટલી જ જવાબદાર ઠેરવી. તેમણે કહ્યું કે બેંકોએ પણ અતિ આશાવાદી વલણ અપનાવી મોટી લોન આપવામાં સાવધાની ન રાખી. જ્યારે બેંકોના લેણા ફસાતા ગયા તો પણ તેમણે યોગ્ય સમયે યોગ્ય પગલાં ન ભર્યા. હું નથી જાણતો કે બેંકોએ આવું ક્યા કારણોસર કર્યું. પરંતુ આ સમય દરમ્યાન બેંકોએ ઘણી ભૂલો કરી. તેમણે ભૂતકાળના વિકાસ અને ભવિષ્યના પ્રદર્શનને ખોટી રીતે આંક્યું. તે પ્રોજેક્ટ્સમાં વધુ ભાગ લેવા માંગતા હતા.